
1.
A GYÓGYSZER NEVE

Zoladex depot 3,6 mg implantátum előretöltött fecskendőben

2.
MINŐSÉGI ÉS MENNYISÉGI ÖSSZETÉTEL

3,6 mg goszerelin (goszerelin‑acetát formájában) előretöltött fecskendőben.

A segédanyagok teljes listáját lásd a 6.1 pontban.

3.
GYÓGYSZERFORMA

Implantátum előretöltött fecskendőben.

Fehér vagy krémszínű, henger alakú, 1,2 mm átmérőjű, 1 cm hosszúságú implantátum fecskendőben, mely a hatóanyagot diszpergált formában, egy biológiailag lebomló, steril, szilárd polimer‑mátrixban tartalmazza.

4.
KLINIKAI JELLEMZŐK

4.1
Terápiás javallatok

· Prosztatacarcinoma kezelése

· Pre‑ és perimenopausa idején jelentkező hormonérzékeny emlőcarcinoma kezelése
· Endometriosis: műtét előtt súlyos endometriosis folyamatos kezelésére legfeljebb 6 hónapig; a fibrómák méretének csökkentésére legfeljebb 3 hónapig
· Endometrium‑elvékonyítás: az endometrium elvékonyítása ablatio előtt. Két Zoladex 3,6 mg implantátum alkalmazandó 4 hetes különbséggel, úgy, hogy a tervezett műtét a második implantátum alkalmazását követő 2 hétre essen.

· Fertilizációs kezelés, pl. in vitro fertilisatio: a hipofízis működésének „down regulációja” a gonadotropin‑kezelést (vagy ovuláció‑indukciót) megelőzően.
Javaslat: Kizárólag urológus, onkológus vagy nőgyógyász felügyelete mellett alkalmazható.

4.2
Adagolás és alkalmazás

A Zoladex elülső hasfalba történő beadásakor óvatosan kell eljárni a mögöttes alsó gyomortáji artéria és ágainak közelsége miatt.

Különösen óvatosnak kell lenni, amikor a Zoladexet alacsony testtömeg index-szel rendelkező és/vagy antikoaguláns kezelésben részesülő betegeknél alkalmazzák (lásd 4.4. pont).

A Zoladex helyes alkalmazása érdekében tanulmányozza a tájékoztató lapon található utasításokat.
Felnőttek:

28 naponként egy Zoladex 3,6 mg depot implantátum alkalmazandó szubkután az elülső hasfalba.

Endometriosis:

Endometriosis kezelésére csak hat hónapig alkalmazható, mivel jelenleg nem állnak rendelkezésre hosszabb ideig tartó kezelésre vonatkozó klinikai adatok. Ismételt kezelési periódusok alkalmazása a csontdenzitás csökkenésének veszélye miatt nem javasolt. Azon betegeknél, akik az endometriosis kezelésére kapnak Zoladexet, kimutatták, hogy a hormonpótló kezelés (ösztrogén és progeszteron tartalmú gyógyszer) alkalmazása a csontdenzitás csökkenésének mérséklődéséhez és a vasomotoros tünetek enyhüléséhez vezetett.

Endometrium elvékonyítás:

Alkalmazás az endometrium elvékonyítására: négy‑ vagy nyolchetes kezelés. A második depot szükséges lehet a nagy uterusszal rendelkező betegeknél, valamint a sebészeti beavatkozás rugalmas időzítésének lehetővé tételére.

Méhfibrómák:

Méhfibrómák következtében anémiás nők kezelése: a Zoladex 3,6 mg implantátum vassal kiegészítve a műtét előtt legfeljebb 3 hónapig alkalmazható.
Fertilizációs kezelés:

A Zoladex 3,6 mg depot injekció adásának célja a hipofízis működésének „down‑regulációja”, amelynek létrejötte azzal határozható meg, hogy a szérum ösztradiol szint a korai follikuláris fázisban mérhető értékhez hasonló szintet ér el (kb. 150 pmol/l). Ennek kialakulása a 7‑21. nap között várható.
Amikor a „down‑reguláció” létrejött, a szuperovuláció (az ovariumok kontrollált stimulációja) gonadotropin adásával megkezdhető. Amennyiben a „down‑reguláció”‑t depot agonistával hozták létre, egyes esetekben fokozott gonadotropin‑igény jelentkezhet. A folliculus kialakulásának megfelelő szakaszában a gonadotropin adását megszakítják és humán choriogonadotropint (hCG) adnak az ovuláció indukciójára. A kezelés ellenőrzését, a petesejt kivételét és a megtermékenyítési eljárást az adott intézményben szokásos gyakorlatnak megfelelően végzik el.

Vese‑ és májkárosodás: Vese‑ vagy májkárosodásban szenvedő betegek esetén adagmódosítás nem szükséges.

Időskorú betegek: Idős betegeknél adagmódosítás nem szükséges.

Gyermekek

A Zoladex gyermekek kezelésére nem javallt.

4.3
Ellenjavallatok

A készítmény hatóanyagával vagy a 6.1 pontban felsorolt bármely segédanyagával szembeni túlérzékenység.

Terhesség és szoptatás időszaka (lásd 4.6 pont, Termékenység, terhesség és szoptatás).

4.4
Különleges figyelmeztetések és az alkalmazással kapcsolatos óvintézkedések

A Zoladex gyermekek kezelésére nem javallt, mivel ebben a korcsoportban hatásosságát és biztonságosságát nem állapították meg.

A Zoladex-szel kapcsolatban beszámoltak az injekció beadásának helyén keletkezett sérülésekről, beleértve a következő eseményeket: fájdalom, haematoma, vérzés és érrendszeri sérülések. Az érintett betegeknél figyelni kell a hasi vérzés jeleit és tüneteit. Nagyon ritka esetekben a hibás alkalmazás érsérülést és vérzéses sokkot okozott, mely vérátömlesztést és műtéti beavatkozást igényelt. Különösen óvatosnak kell lenni, amikor a Zoladexet alacsony testtömeg index-szel rendelkező és/vagy antikoaguláns kezelésben részesülő betegeknél alkalmazzák (lásd 4.2 pont).
Férfibetegek:

A Zoladex alkalmazása alaposan megfontolandó olyan férfibetegek esetén, akiknél uréterelzáródás vagy gerincvelő‑kompresszió fokozott kockázata áll fenn. E betegek a terápia első hónapjában fokozott megfigyelést igényelnek. Fontolóra kell venni anti‑androgén kezdeti alkalmazását (pl. napi 300 mg ciproteron‑acetát három napig a Zoladex‑kezelés előtt és három hétig a kezelés megkezdése után) az LHRH‑analóg kezelés kezdetekor, mivel azt észlelték, hogy ez megelőzi a kezdeti szérum tesztoszteronszint emelkedés lehetséges következményeit. Ha gerincvelő‑kompresszió vagy az uréter elzáródása következtében veseműködési zavar lépne fel, ezen szövődmények specifikus kezelése szükséges.

Az LHRH‑agonisták alkalmazása a csontok ásványianyag‑tartalmának csökkenését eredményezheti. Férfiaknál előzetes adatok arra engednek következtetni, hogy a biszfoszfonátok LHRH‑agonistákkal való együttes alkalmazása csökkentheti a csont ásványianyag‑vesztést.

Különös óvatosság szükséges azoknál a betegeknél, akiknél az osteoporosis további kockázati tényezői is fennállnak (pl. krónikus alkoholabúzus, dohányzás, hosszú távú kezelés antikonvulzív szerekkel vagy kortikoidokkal, osteoporosis a családi anamnézisben).

Az ismerten depresszióban vagy magas vérnyomás betegségben szenvedő betegeket gondosan ellenőrizni kell.

A GnRH‑agonistákkal, úgymint goszerelin, kezelt betegeknél fokozott a depresszió kialakulásának kockázata, mely súlyos is lehet. A betegeket a tünetek kialakulása esetén azoknak megfelelően kell tájékoztatni és kezelni.
Az LHRH‑agonistákkal kezelt férfiak között megfigyelték a glükóz‑tolerancia csökkenését. A kezelés során kialakulhat diabetes, illetve diabeteses betegek esetén felborulhat a glükóz‑háztartás, ezért megfontolandó a vércukorszint folyamatos ellenőrzése.
Myocardialis infarctust és szívelégtelenséget figyeltek meg egy farmakoepidemiológia vizsgálatban, amelyben LHRH‑agonistákat alkalmaztak a prosztatakarcinóma kezelésére. Úgy tűnik, hogy antiandrogénekkel kombinálva ezek kockázata nő.

Az androgén deprivációs terápia a QT‑szakasz megnyúlását okozhatja.
Azoknál a betegeknél, akiknek anamnézisében QT‑szakasz megnyúlás szerepel, vagy akiknél fennállnak a QT‑szakasz megnyúlás kockázati tényezői, és azoknál a betegeknél, akik olyan gyógyszert szednek, amely a QT‑szakasz megnyúlását okozhatja (lásd 4.5 pont), a Zoladex‑kezelés megkezdése előtt a kezelőorvosnak értékelnie kell az előny/kockázat arányt, beleértve a Torsade de pointes kialakulásának lehetőségét is.

Nőbetegek:

Emlőcarcinoma indikáció

A csont ásványianyag‑sűrűségének csökkenése

Az LHRH‑analógok alkalmazása a csont ásványianyag‑sűrűségének csökkenését okozhatja. Korai emlőcarcinoma kétéves kezelését követően a csont‑ásványianyag vesztés átlagosan 6,2% volt a combnyakban és 11,5% a lumbális csigolyákban. Ez a veszteség részben reverzibilisnek mutatkozott a kezelés befejezése utáni egyéves utánkövetésnél: a kiinduláshoz képest 3,4% volt a combnyak, és 6,4% a lumbális csigolyák esetén, bár ez nagyon korlátozott számú adaton alapul.

A jelenleg rendelkezésre álló alapján a nők többségénél a terápia megszüntetése után a csontvesztés megszűnik és a csontállomány helyreáll.

Előzetes adatok alapján arra lehet következtetni, hogy emlőcarcinomás betegeknél a Zoladex tamoxifennel kombinálva csökkentheti a csont ásványianyag‑vesztést.

Jóindulatú indikációk

Csont ásványianyag‑vesztés

Az LHRH‑agonisták alkalmazása valószínűleg a csont ásványianyag‑sűrűségének átlagosan havi 1%‑os csökkenését okozza hat hónapos kezelés során. A csontdenzitás minden 10%‑os csökkenése a csonttörések kockázatának kb. 2‑3‑szoros növekedésével függ össze.

A jelenleg rendelkezésre álló alapján a nők többségénél a terápia megszüntetése után a csontvesztés megszűnik és a csontállomány helyreáll.

Endometriosis miatt Zoladexszel kezelt betegek esetén a hormonpótló kezelés alkalmazásáról kimutatták, hogy mérsékli a csontdenzitás csökkenését és a vasomotoros tüneteket.

Nem állnak rendelkezésre specifikus adatok a bizonyítottan osteoporosisban szenvedő betegek esetére, és azokra a betegekre vonatkozóan, akiknél az osteoporosis kockázati tényezői fennállnak (pl. krónikus alkoholabúzus, dohányzás, hosszan tartó kezelés a csont ásványianyag‑sűrűséget csökkentő gyógyszerekkel, pl. antikonvulzív szerek és kortikoidok; osteoporosis a családi anamnézisben; hiányos táplálkozás, pl. anorexia nervosa). Mivel a csont ásványianyag‑sűrűség csökkenése ezekre a betegekre valószínűleg még hátrányosabb hatással van, a goszerelin‑kezelést egyéni alapon kell fontolóra venni, és kizárólag akkor elkezdeni, ha gondos mérlegelés után a kezelés előnyei meghaladják a kockázatokat. További intézkedések megfontolandóak a csont ásványianyag‑vesztés megakadályozására.

Megvonásos vérzés

A korai Zoladex‑kezelés során néhány nőnél különböző időtartamú és intenzitású hüvelyi vérzés fordulhat elő. Ez általában a kezelés első hónapjában jelentkezik. Ez valószínűleg ösztrogén megvonásos vérzés, amely várhatóan spontán megszűnik. Ha a vérzés folytatódik, ki kell vizsgálni az okát.

Jóindulatú nőgyógyászati elváltozások hat hónapot meghaladó kezelésére vonatkozólag jelenleg nem állnak rendelkezésre klinikai adatok.

A Zoladex alkalmazása a méhnyak ellenállásának fokozódásához vezethet, ezért a méhnyak tágítását fokozott körültekintéssel kell végezni.

A Zoladex 3,6 mg implantátumot kizárólag asszisztált reprodukcióra használatos terápiás eljárás részeként lehet alkalmazni, kizárólag ezen a területen jártas szakorvos ellenőrzése mellett.

Mint egyéb LHRH‑agonisták esetén is, a Zoladex 3,6 mg implantátum és gonadotropin kombinációja esetén is leírták az ovarium hyperstimulatiós szindróma (OHSS) előfordulását. Az ovuláció‑stimuláló ciklus során szoros ellenőrzést kell folytatni annak érdekében, hogy megállapítsák, mely betegeknél áll fenn az OHSS kialakulásának kockázata. Ha az OHSS kockázata fennáll, a humán choriogonadotropin alkalmazásától el kell tekinteni, amennyiben lehetséges.

Polycystás ovarium szindrómában szenvedő betegeknél a Zoladex 3,6 mg implantátum asszisztált reprodukciós protokollban való alkalmazása óvatosságot igényel, mivel a folliculusok képződése fokozott lehet.

Fogamzóképes nőknek nem‑hormonális fogamzásgátlást kell alkalmazni a Zoladex‑kezelés alatt és a kezelés befejezése után, amíg a menstruáció helyre nem áll.

Az ismerten depresszióban és magas vérnyomás betegségben szenvedő betegek esetén gondos megfigyelés szükséges.

A Zoladex‑kezelés alatt a doppingvizsgálat pozitív eredményt adhat.

4.5
Gyógyszerkölcsönhatások és egyéb interakciók

Mivel az androgén deprivációs kezelés a QT‑szakasz megnyúlását okozhatja, a Zoladex együttes alkalmazását gondosan mérlegelni kell a QT‑szakaszt ismerten megnyújtó vagy Torsade de pointes kialakulását indukáló gyógyszerekkel, mint az Ia (pl. kinidin, dizopiramid) vagy III csoportba (amiodaron, szotalol, dofetilid, ibutilid) tartozó antiarrhythmiás szerek, valamint metadonnal, moxifloxacinnal, antipsychoticumokkal, stb. (lásd 4.4 pont).

4.6
Termékenység, terhesség és szoptatás

Terhesség

A Zoladex terhesség alatt nem alkalmazható, mivel az LHRH‑agonisták ilyen időszakban történő alkalmazása esetén elméletileg fennáll az abortusz vagy a magzati rendellenesség kialakulásának veszélye. Fertilis korban lévő nőket a kezelés megkezdése előtt gondosan meg kell vizsgálni a terhesség kizárása érdekében. A kezelés alatt nem‑hormonális fogamzásgátlást kell alkalmazni, amíg a menstruáció helyre nem áll.

A terhesség fennállását ki kell zárni, mielőtt a Zoladex 3,6 mg implantátumot asszisztált reprodukciós eljárásban használnák. Ebben az indikációban nincs a Zoladex alkalmazása és a petesejt fejlődése, a terhesség vagy a terhesség kimenetele során észlelt rendellenességek közötti oki kapcsolatra utaló klinikai bizonyíték.

Szoptatás

A Zoladex alkalmazása a szoptatás időszakában nem javasolt.

4.7
A készítmény hatásai a gépjárművezetéshez és a gépek kezeléséhez szükséges képességekre

Nincs arra utaló adat, hogy a Zoladex károsan befolyásolná a gépjárművezetéshez és gépek kezeléséhez szükséges képességeket.

4.8
Nemkívánatos hatások, mellékhatások

A következő gyakorisági kategóriákat az összes, a klinikai vizsgálatokból, a posztmarketing vizsgálatokból és a spontán bejelentésekből származó mellékhatások alapján állapították meg. A leggyakrabban megfigyelt mellékhatások a hőhullámok, a verejtékezés és az injekció beadásának helyén fellépő reakciók.

A mellékhatások gyakoriságát a következő kategóriák szerint osztályozták:

Nagyon gyakori (( 1/10), Gyakori ((1/100 – <1/10), Nem gyakori ((1/1000 –<1/100), Ritka ((1/10 000 –<1/1000), Nagyon ritka (<1/10 000), nem ismert (a rendelkezésre álló adatokból nem állapítható meg).

	Szervrendszer
	Gyakoriság
	Férfiak
	Nők



	Jó‑, rosszindulatú és nem meghatározott daganatok (beleértve a cisztákat és polipokat is)
	Nagyon ritka
	Hipofízis‑tumor
	Hipofízis‑tumor



	
	Nem ismert
	N/A
	Méhfibrómák esetén azok degenerációja 

	Immunrendszeri betegségek és tünetek
	Nem gyakori
	Túlérzékenységi reakciók
	Túlérzékenységi reakciók 

	
	Ritka
	Anafilaxiás reakció
	Anafilaxiás reakció

	Endokrin betegségek és tünetek
	Nagyon ritka
	Hipofízis‑bevérzés
	Hipofízis‑bevérzés

	Anyagcsere‑ és táplálkozási betegségek és tünetek
	Gyakori
	A glükóz‑tolerancia csökkenésea
	N/A

	
	Nem gyakori
	
	Hypercalcaemia

	Pszichiátriai kórképek
	Nagyon gyakori
	Libidócsökkenésb
	Libidócsökkenésb

	
	Gyakori
	Hangulatváltozások, depresszió
	Hangulatváltozások, depresszió

	
	Nagyon ritka


	Pszichotikus zavarok
	Pszichotikus zavarok

	Idegrendszeri betegségek és tünetek
	Gyakori 
	Paraesthesia


	Paraesthesia

	
	
	Spinális kompresszió
	N/A

	
	
	N/A


	Fejfájás

	Érbetegségek és tünetek
	Nagyon gyakori
	Hőhullámokb
	Hőhullámokb

	
	Gyakori
	Vérnyomás‑ingadozásc


	Vérnyomás‑ingadozásc

	A bőr és a bőr alatti szövet betegségei és tünetei
	Nagyon gyakori
	Verítékezésb
	Verítékezésb

Acnei

	
	Gyakori
	Bőrkiütésd


	Bőrkiütésd

Alopeciag

	
	Nem ismert
	Alopeciah
	(lásd Gyakori)

	A csont‑ és izomrendszer, valamint a kötőszövet betegségei és tünetei
	Gyakori
	Csontfájdalome


	N/A

	
	
	(lásd Nem gyakori)
	Arthralgia



	
	Nem gyakori
	Arthralgia
	(lásd Gyakori)



	Vese‑ és húgyúti betegségek és tünetek
	Nem gyakori
	Ureter obstructio
	N/A

	A nemi szervekkel és az emlőkkel kapcsolatos betegségek és tünetek
	Nagyon gyakori
	Potenciacsökkenés


	N/A

	
	
	N/A
	Hüvelyszárazság



	
	
	N/A
	Az emlő méretének változása



	
	Gyakori
	Emlőduzzanat
	N/A



	
	Nem gyakori
	Nyomásérzékenység az emlőben
	N/A



	
	Ritka


	N/A
	Ovarium ciszták



	
	Nem ismert
	N/A
	Megvonásos vérzés (lásd a 4.4 pontot)

	Általános tünetek, az alkalmazás helyén fellépő reakciók
	Nagyon gyakori
	(lásd Gyakori)
	Az injekció beadásának helyén fellépő reakciók (pl. bőrpír, fájdalom, duzzanat, vérzés)

	
	Gyakori
	Az injekció beadásának helyén fellépő reakciók (pl. bőrpír, fájdalom, duzzanat, vérzés)
	(lásd Nagyon gyakori)



	
	Gyakori
	N/A
	A panaszok átmeneti súlyosbodása, tumoros fájdalom

	Laboratóriumi és egyéb vizsgálatok eredményei
	Gyakori
	A csontok ásványianyag‑sűrűségének csökkenése (lásd 4.4 pont)

Testtömeg‑növekedés
	A csontok ásványianyag‑sűrűségének csökkenése (lásd 4.4 pont)

Testtömeg‑növekedés

	Szívbetegségek és a szívvel kapcsolatos tünetek
	Gyakori
	Szívelégtelenségf, myocardialis infarctusf
	N/A

	
	Nem ismert
	QT‑szakasz megnyúlás (lásd 4.4 és 4.5 pont)
	


a
Az LHRH‑agonistákkal kezelt férfiak között megfigyelték a glükóz‑tolerancia csökkenését. A kezelés során kialakulhat diabetes, illetve diabeteses betegek esetén felborulhat a glükóz‑háztartás.

b
Farmakológiai hatások, amelyek ritkán teszik szükségessé a kezelést felfüggesztését. A verítékezés és a hőhullámok a Zoladex‑terápia megszüntetése után is fennállhatnak.
c
Megnyilvánulhat alacsony vagy magas vérnyomásként, alkalmanként figyelték meg a goszerelinnel kezelt betegeknél. Ezek az eltérések általában átmenetiek, a goszerelin‑terápia folytatása mellett vagy annak felfüggesztésekor megszűnnek. Orvosi beavatkozásra, beleértve a goszerelin‑kezelés megszüntetését, ritkán volt szükség.

d
Ezek a mellékhatások általában enyhék és gyakran a terápia felfüggesztése nélkül megszűnnek.

e
Kezdetben a prosztatakarcinómás betegeknél átmenetileg fokozódhat a csontfájdalom, ami tünetileg kezelhető.

f
Egy farmakoepidemiológia vizsgálatban figyelték meg, amelyben LHRH‑agonistákat alkalmaztak a prosztatakarcinóma kezelésére. Úgy tűnik, hogy antiandrogénekkel kombinálva a kockázat nő.
g
Hajhullást jelentettek nőknél, jóindulatú indikációkban kezelt fiatalabb betegeknél is. Ez általában enyhe, de alkalmanként súlyos is lehet.
h
Főként a testszőrzet hullása, amely a csökkent androgénszint várható hatása.

i
Legtöbbször a Zoladex‑kezelés megkezdése utáni első hónapban jelentettek acnet.

Posztmarketing tapasztalatok

Néhány esetben vörösvértestszám‑változást, májműködési zavart, pulmonális emboliát és interstitialis pneumoniát jelentettek a Zoladex‑kezeléssel összefüggésben.

Továbbá a jóindulatú nőgyógyászati betegségek kezelése során a következő mellékhatásokat észlelték:

acne, a testszőrzet változása, bőrszárazság, testsúlynövekedés, a szérum‑koleszterinszint emelkedése, ovarium hyperstimulatiós szindróma (gonadotropinokkal való együttadáskor), vaginitis, hüvelyi folyás, idegesség, alvászavarok, fáradtság, perifériális ödéma, izomfájdalmak, görcsök a lábikrában, hányinger, hányás, hasmenés, székrekedés, hasi panaszok, a hang megváltozása.

Kezdetben az emlőcarcinomás betegek a tünetek átmeneti felerősödését tapasztalhatják, amelyeket tünetileg kezelhetők.

Ritkán, metasztatizáló emlőcarcinomában szenvedő betegeknél hypercalcaemia alakul ki a kezelés kezdetén. Az erre utaló tünetek (pl. szomjúság) megléte esetén a hypercalcaemiát ki kell zárni.
Ritkán, néhány beteg az LHRH‑analóg kezelés folyamán a természetes menopausa állapotába kerülhet és a menstruáció a kezelés megszüntetése után nem tér vissza. Nem ismert, hogy ez a Zoladex‑kezelés hatása vagy a nőgyógyászati állapotuk tükröződése.

Feltételezett mellékhatások bejelentése

A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. 

Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.
4.9
Túladagolás

Humán túladagolással kapcsolatosan kevés tapasztalat áll rendelkezésre. Azokban az esetekben, amikor a Zoladexet véletlenül az előírtnál gyakrabban vagy magasabb dózisban adták, nem észleltek klinikailag releváns mellékhatást. Állatkísérletekben magasabb adagokban alkalmazva is csak a nemi hormon koncentrációkra, valamint a reproduktív traktusra gyakorolt hatást észlelték. Túladagolás esetén tüneti kezelést kell végezni.

5.
FARMAKOLÓGIAI TULAJDONSÁGOK

5.1
Farmakodinámiás tulajdonságok

Farmakoterápiás csoport: hormonok és rokon vegyületek, ATC kód: L02A E03

A Zoladex (D‑Ser(But)6 Azgly10 LHRH( a természetes LHRH szintetikus analógja. Tartós alkalmazása a hipofízis LH‑szekréciójának gátlását eredményezi, melynek következtében férfiakban a szérum tesztoszteron‑, ill. nőkben a szérum ösztradiolszintje lecsökken.

A terápia bevezetésekor Zoladex kezelés hatására, egyéb LHRH‑analógok alkalmazásához hasonlóan, férfiakban átmenetileg a szérum tesztoszteron‑, nőkben a szérum ösztradiolszintje megemelkedik. A kezelés elején egyes betegeknél eltérő hosszúságú és intenzitású hüvelyi vérzés jelentkezhet. Az ilyen típusú vérzészavarok valószínűleg az ösztrogén‑megvonás következményei, és rendszerint spontán megszűnnek.

Férfiakban az első depot injekció utáni 21. napra a tesztoszteron plazmakoncentrációja a kasztrációnak megfelelő szintre csökken és a folyamatosan, 28 naponként adott kezelés mellett ebben a tartományban marad. A hormontermelés gátlása a betegek többségében a prosztatadaganat regressziójához és a tünetek enyhüléséhez vezet.

Nőknél az első depot injekció beadását követően kb. 21 nap múlva a szérum ösztradiol‑szintje jelentősen csökken és 28 naponkénti folyamatos kezeléssel a postmenopausalis szinten tartható. Ezzel a hormoncsökkenéssel kapcsolatos az endometrium elvékonyodása, az ováriumon belüli tüszőfejlődés szuppressziója, a hormonérzékeny emlődaganatokra adott válasz, az endometriózisra és a méh leiomyomáira gyakorolt hatás. A betegek többségében amenorrhoea jön létre.

Az LHRH‑analóg kezelés folyamán a betegek a természetes menopausa állapotába kerülhetnek. Ritkán, néhány betegnél a menstruáció a kezelés megszüntetése után nem tér vissza.

5.2
Farmakokinetikai tulajdonságok

A biohasznosulás csaknem teljes. A négyhetente adott depot injekció hatásos koncentrációt biztosít, szöveti kumuláció nem alakul ki. A goszerelin kevéssé kötődik fehérjéhez, a szérumban a gyógyszer felezési ideje normál vesefunkció mellett 2‑4 óra. A veseműködés romlása esetén a felezési idő nő. Havonta adott depot készítmény esetén ennek csekély hatása van. Ezért dózismódosítás ezekben a betegeknél nem szükséges.

Májelégtelenség a farmakokinetikában szignifikáns változást nem okoz.

5.3
A preklinikai biztonságossági vizsgálatok eredményei

Hím patkányok esetén Zoladex tartós adása után jóindulatú hipofízis‑daganat kialakulásának gyakoribb előfordulását észlelték.

Hasonló eltéréseket ezen állatfajban sebészeti kasztráció után is megfigyeltek, azonban ennek emberi vonatkozásai nem tisztázottak. Egereken a humán dózis többszörösének adagolása után szövettani elváltozások keletkeztek az emésztőcsatornában: szigetsejt‑hyperplasia a hasnyálmirigyben és jóindulatú sejtproliferatio a gyomor pylorikus szakaszán, ami az állatfajtában spontán is előfordul. Ezen leletek klinikai jelentősége ismeretlen.

6.
GYÓGYSZERÉSZETI JELLEMZŐK

6.1
Segédanyagok felsorolása

Laktid‑glikolid kopolimer.

6.2
Inkompatibilitások

Nem ismertek.

6.3
Felhasználhatósági időtartam

3 év.
6.4
Különleges tárolási előírások

Legfeljebb 25 oC‑on tárolandó.

6.5
Csomagolás típusa és kiszerelése

Az implantátum egyszer használatos fecskendőbe van töltve, mely műanyag tűvédő feltéttel van ellátva, valamint a fecskendőhöz tartozó injekciós tű hosszított, élesebb profillal kialakított és szilikon bevonattal ellátott. Minden adagoló egységet légmentesen lezárt alumínium tasakba és dobozba helyeznek. Az alumínium tasak szilikagél betétet is tartalmaz.

6.6
A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

A Zoladex helyes alkalmazása érdekében tanulmányozza a tájékoztató lapon található utasításokat.

A gyógyszert rendelő orvos utasításai szerint alkalmazza. Különösen óvatosan járjon el, amikor a Zoladexet alacsony testtömeg index-szel rendelkező és/vagy antikoaguláns kezelésben részesülő betegeknél alkalmazza (lásd 4.4 pont).

Kizárólag bontatlan csomagolású készítményt használjon fel! Felbontás után azonnal felhasználandó.

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

Megjegyzés: ( (egy kereszt)

Osztályozás: II./2 csoport
Korlátozott érvényű orvosi rendelvényhez kötött, szakorvosi/kórházi diagnózist követően folyamatos szakorvosi ellenőrzés mellett alkalmazható gyógyszer (Sz)

7.
A FORGALOMBA HOZATALI ENGEDÉLY JOGOSULTJA

AstraZeneca Kft.

1117 Budapest, Alíz utca 4.
Magyarország

8.
A FORGALOMBA HOZATALI ENGEDÉLY SZÁMA

OGYI-T-1976/01

9.
A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 1992. június

A forgalomba hozatali engedély legutóbbi megújításának dátuma: 2008. november 20.
10.
A SZÖVEG ELLENŐRZÉSÉNEK DÁTUMA

2026. június 17.
Az alábbi információk kizárólag egészségügyi szakembereknek szólnak:

A Zoladex szubkután injekció formájában alkalmazott készítmény – olvassa el és értse meg teljes mértékben az alábbi utasításokat az alkalmazás előtt.
1. Helyezze a beteget kényelmes testhelyzetbe, a felsőtestét enyhén megemelve. Készítse elő az injekció helyét a helyi előírásoknak és eljárásnak megfelelően.
MEGJEGYZÉS: A Zoladex elülső hasfalba történő beadásakor óvatosan kell eljárni a mögöttes alsó gyomortáji artéria és ágainak közelsége miatt; a nagyon sovány betegeknél magasabb lehet az érsérülés kockázata.
2. Ellenőrizze a lejárati dátumot! Vizsgálja meg, hogy a fóliatasak nem sérült-e. Vegye ki a fecskendőt a tasakból és helyezze azt egy tiszta felületre (a fecskendőt ne a dugattyúnál fogva távolítsa el a tasakból).
Vizsgálja meg, hogy a fecskendő nem sérült-e, és tartsa kis szögben a fény felé. Ellenőrizze, hogy az implantátumnak legalább egy része látható (1. ábra).
[image: image1.emf]1. ábra

3. Fogja meg a műanyag biztonsági éket, távolítsa el a fecskendőről és dobja el (2. ábra).
Vegye le a tűsapkát. A folyadék injekciókkal ellentétben nem szükséges a levegőbuborékok eltávolítása, mivel ha ezzel próbálkozik, kicsúszhat az implantátum a fecskendőből.

[image: image2.emf]2. ábra
4. A védőgyűrűnél fogva, aszeptikus módon illessze a fecskendőt enyhe, 30-45 fokos szögben a beteg összecsípett bőréhez. A tű csapott végével fölfele, szúrja be a tűt a köldök vonala alatt az elülső hasfal szubkután szövetébe egészen addig, amíg a védőgyűrű a bőrhöz nem ér (3. ábra).
[image: image3.emf]3. ábra
MEGJEGYZÉS: A Zoladex fecskendő nem használható aspiratiohoz. Ha az inkekciós tű behatol egy nagy véredénybe, a fecskendő kamrában azonnal vér jelenik meg. Amennyiben egy véredényen hatolt át a tű, húzza ki és azonnal ellenőrizze, hogy történik-e ebből eredően vérzés, illetve figyelje a betegnél hasi vérzés jeleit és tüneteit. Miután meggyőződött, hogy a beteg hemodinamikailag stabil, egy másik Zoladex implantátumot lehet beadni egy újabb fecskendővel, másik területen. Különösen óvatosan járjon el, amikor a Zoladexet alacsony testtömeg index-szel rendelkező és/vagy antikoaguláns kezelésben részesülő betegeknél alkalmazza.
5. Vigyázzon, hogy a tű ne hatoljon izomba vagy a hashártyába. A helytelen tűfogást és beszúrási szöget a 4-es ábra mutatja.
[image: image4.emf]4. ábra
6. Nyomja be teljesen a dugattyút ütközésig, hogy kiürüljön a Zoladex implantátum és aktiválódjon a tűvédő gyűrű. Egy kis kattanást hallhat és érezhető, ahogy a tűvédő gyűrű automatikusan elkezd rácsúszni a tűre. Ha a dugattyút nem nyomja be teljesen, a védőmechanika NEM aktiválódik.

MEGJEGYZÉS: A tű nem húzódik vissza.

7. Az 5-ös ábrán látható módon tartva a fecskendőt, húzza ki a tűt és hagyja, hogy a védőgyűrű teljesen rácsússzon a tűre. Ezt követően dobja a fecskendőt az éles eszközök gyűjtésére szolgáló tartályba.
[image: image5.emf]5. ábra
MEGJEGYZÉS: Amennyiben esetleg a Zoladex implantátumot műtéttel szükséges eltávolítani, az implantátum ultrahanggal lokalizálható.

